wannaphong/clean_thaiwikipedia huggingface dataset:
# อินทรีทะเล
อินทรีทะเล  (บางครั้งเรียก Erne หรือ Ern ซึ่งมาจากอินทรีหางขาว) เป็นนกล่าเหยื่อในสกุล Haliaeetusศัพทมูลวิทยา: ละตินใหม่ "อินทรีทะเล" มาจาก กรีกโบราณ    (haliaetos) และ  (haliaietos, วรรณกรรม (เช่น Homeric) แปรปรวน), "อินทรีทะเล, ออสเปรย์" (hali, "ที่ทะเล" (กรณีแบบแผน), + aetos, "อินทรี") ทั้งสองคำในภาษากรีกอยู่หลังภาษาตะตินที่เป็นแบบแผน haliaetus (เช่นเดียวกับใน Pandion haliaetus) และ haliaeetus ในวงศ์ Accipitridae

อินทรีทะเลมีหลายขนาด ตั้งแต่อินทรีทะเลแซนฟอร์ดซึ่งมีน้ำหนักประมาณ 2–2.7 กิโลกรัม ถึงอินทรีทะเลสเตลเลอร์ซึ่งหนักถึง 9 กิโลกรัมdel Hoyo, J., Elliott, A., & Sargatal, J., eds. (1994). Handbook of the Birds of the World Vol. 2. Lynx Edicions, Barcelona ISBN 84-87334-15-6. โดยทั่วไปกินปลาและสัตว์เลี้ยงลูกด้วยนมขนาดเล็กเป็นอาหาร

 ชนิด 
ปัจจุบันมีอยู่ 10 ชนิด:
 ภาพ  ชื่อวิทยาศาสตร์  ชื่อทั่วไป การกระจายตัว150px  Haliaeetus leucocephalus  อินทรีหัวขาว ทั่วสหรัฐภาคพื้นทวีป, แคนาดา และเม็กซิโกตอนเหนือ150px  Haliaeetus leucogaster  นกออก   อินเดียและศรีลังกา ทั่วเอเชียตะวันออกเฉียงใต้ถึงออสเตรเลีย  Haliaeetus sanfordi  อินทรีทะเลแซนฟอร์ด หมู่เกาะโซโลมอน150px  Haliaeetus vocifer  อินทรีกินปลาแอฟริกา  แอฟริกาใต้สะฮารา150px  Haliaeetus vociferoides  อินทรีกินปลามาดากัสการ์  มาดากัสการ์150px  Haliaeetus leucoryphus  อินทรีทะเลหัวนวล  เอเชียกลาง ระหว่างทะเลแคสเปียนถึงทะเลเหลือง จากคาซัคสถานและมองโกเลียถึงเทือกเขาหิมาลัย บังกลาเทศและอินเดียเหนือ150px  Haliaeetus albicilla  อินทรีหางขาว  กรีนแลนด์ตะวันตก พื้นที่ยูเรเชียส่วนใหญ่ขยายไปทางใต้ถึงจีนตะวันออกเฉียงใต้และญี่ปุ่น150px  Haliaeetus pelagicus  อินทรีทะเลชเต็ลเลอร์ ชายฝั่งเอเชียตะวันออกเฉียงหนือ150px  Haliaeetus humilis  เหยี่ยวปลาเล็กหัวเทา  กัศมีร์ ทั่วเอเชียตะวันออกเฉียงใต้ เนปาล และพม่าถึงอินโดจีน150px  Haliaeetus ichthyaetus  เหยี่ยวปลาใหญ่หัวเทา เอเชียตะวันออกเฉียงใต้
# กลาง
กลาง เป็นคำคุณศัพท์ มักจะหมายถึงการอยู่ในศูนย์ กลางนอกจากนี้ยังอาจหมายถึง

 ประเทศแอฟริกากลาง
 ภาคกลาง
 รัฐบลูไนล์ หรือรัฐกลางในประเทศซูดาน
 ภาคกลาง (ประเทศปารากวัย)
 ภาคกลาง (ประเทศแซมเบีย)
 ภาคกลาง (ประเทศศรีลังกา)
 ภาคกลาง(หมู่เกาะโซโลมอน)
 ภาคกลาง(ประเทศเคนยา)
 ภาคกลาง (ประเทศปาปัวนิวกินี)
 ภาคกลาง (ประเทศไทย)
 โรงพยาบาลกลาง โรงพยาบาลในสังกัดกรุงเทพมหานคร
 ดูเพิ่ม 
 เซ็นทรัล
# ดีเจแมกซ์ เทคนิคกา
ดีเจแมกซ์ เทคนิคกา (; ตัวย่อ: DMT หรือ เทคนิคกา) เป็นเกมอาเขตประเภทดนตรี ที่ผลิตและจัดจำหน่ายโดยบริษัทเพนทาวิชั่นในประเทศเกาหลีใต้ โดยเป็นส่วนหนึ่งในเกมชุดดีเจแมกซ์เมโทรโปรเจกต์ ซึ่งสำหรับประเทศไทยได้มีการนำเข้าเกมนี้เมื่อวันที่ 6 กรกฎาคม 2552
# เชาวน์ มณีวงษ์
รองศาสตราจารย์ เชาวน์ มณีวงษ์ (เกิด 24 กรกฎาคม พ.ศ. 2479) หัวหน้าพรรคพลังชล อดีตรองอธิการบดีมหาวิทยาลัยศรีนครินทรวิโรฒ บางแสน และเป็นอธิการบดีคนแรกของมหาวิทยาลัยบูรพา ระหว่างปี พ.ศ. 2534 - พ.ศ. 2536

 ประวัติ 
รศ.เชาวน์ เกิดเมื่อวันที่ 24 กรกฎาคม พ.ศ. 2479 ที่ บ้านบางงาม ตำบลวังหว้า อำเภอศรีประจันต์ จังหวัดสุพรรณบุรี วัยเยาว์เป็นลูกศิษย์ได้รับการส่งเสริมการศึกษาจากพระครูวรนาถรังษี (ปุย ปุญฺญสิริ) อดีตเจ้าอาวาสวัดเกาะ อำเภอศรีประจันต์ จังหวัดสุพรรณบุรี

สำเร็จการศึกษาระดับปริญญาตรี กศ.บ. (ประวัติศาสตร์) จากวิทยาลัยการศึกษา บางแสน (ปัจจุบันคือ มหาวิทยาลัยบูรพา) เมื่อปี พ.ศ. 2501 และจบปริญญาโท ครุศาสตรมหาบัณฑิต (บริหารการศึกษา) จากจุฬาลงกรณ์มหาวิทยาลัย ในปี พ.ศ. 2519 ปัจจุบันดำรงตำแหน่งที่ปรึกษานายกองค์การบริหารส่วนจังหวัดชลบุรี

 การทำงาน 
รศ.เชาวน์ รับราชการเป็นอาจารย์ประจำมหาวิทยาลัยศรีนครินทรวิโรฒ บางแสน ต่อมาได้รับแต่งตั้งเป็นรองอธิการบดีวิทยาเขตบางแสน และเป็นอธิการบดีคนแรกของมหาวิทยาลัยบูรพาประกาศสำนักนายกรัฐมนตรี เรื่อง แต่งตั้งอธิการบดีมหาวิทยาลัยบูรพา ในระหว่างปี พ.ศ. 2534 ถึง พ.ศ. 2536 ต่อจากนั้นจึงได้หันมาทำงานการเมือง โดยเป็นสมาชิกวุฒิสภา จังหวัดชลบุรี และลงสมัคร ส.ส.ในระบบสัดส่วน กลุ่ม 5 สังกัดพรรคชาติไทย ในการเลือกตั้ง พ.ศ. 2550 แต่ไม่ได้รับเลือกตั้ง

ต่อมาในปี พ.ศ. 2554 ได้ร่วมจัดตั้งพรรคการเมืองกับนายสนธยา คุณปลื้ม และรับตำแหน่งหัวหน้าพรรคพลังชลคนแรก“สนธยา” รับตั้งพรรคพลังชล วาดฝันกวาด ส.ส.12 ที่นั่ง และได้ลงสมัครรับเลือกตั้งในระบบัญชีรายชื่อ ลำดับที่ 4ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคพลังชล) แต่ไม่ได้รับเลือกตั้ง ต่อมาในเดือนมีนาคม พ.ศ. 2556 นายสนธยา คุณปลื้ม ได้รับเลือกจากสมาชิกพรรคพลังชลให้ดำรงตำแหน่งหัวหน้าพรรคแทน กระทั่งในเดือนตุลาคม พ.ศ. 2561 พรรคพลังชล มีมติเลือกให้เขาเป็นหัวหน้าพรรคอีกครั้ง แทนนายสนธยา คุณปลื้ม ที่ลาออกไปดำรงตำแหน่งที่ปรึกษานายกรัฐมนตรี

ปัจจุบันดำรงตำแหน่งที่ปรึกษานายกองค์การบริหารส่วนจังหวัดชลบุรี

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒ ตอนที่ ๒๑ ข หน้า ๒, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๐ ตอนที่ ๒๐๐ ง ฉบับพิเศษ หน้า ๘, ๓ ธันวาคม ๒๕๓๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๒ ตอนที่ ๑๗ ง ฉบับพิเศษ หน้า ๔๐๗, ๘ กุมภาพันธ์ ๒๕๒๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญลูกเสือสดุดี, เล่ม ๑๐๖ ตอนที่ ๑๑๘ ง ฉบับพิเศษ หน้า ๕, ๒๘ กรกฎาคม ๒๕๓๒
# หมี่ฮกเกี้ยน
ฮกเกี้ยนหมี่  (ฝูเจี้ยนเหมี่ยน, ฮกเกี้ยน: ฮกเกี้ยนหมี่) หรือที่คุ้นเคยกันในชื่อ หมี่ฮกเกี้ยน เป็นบะหมี่ผัดปรุงสุกในแบบฮกเกี้ยน
# ดอมีนิก สโทรส-กาน
ดอมีนิก กัสตง อ็องเดร สโทรส-กาน (เกิด 25 เมษายน ค.ศ. 1949) เป็นนักเศรษฐศาสตร์ ทนายความ นักการเมืองชาวฝรั่งเศส และสมาชิกพรรคสังคมนิยมฝรั่งเศส สโทรส-กานเป็นกรรมการผู้บริหารของกองทุนการเงินระหว่างประเทศเมื่อวันที่ 28 กันยายน ค.ศ. 2007 ด้วยการสนับสนุนจากนีกอลา ซาร์กอซี อดีตประธานาธิบดีฝรั่งเศส และดำรงตำแหน่งจนกระทั่งลาออกเมื่อวันที่ 18 พฤษภาคม ค.ศ. 2011

เขาเป็นศาสตราจารย์ด้านเศรษฐศาสตร์ที่สถาบันรัฐศาสตร์ปารีส สโทรส-กานเป็นรัฐมนตรีว่าการกระทรวงเศรษฐกิจและการคลังระหว่าง ค.ศ. 1997 และ 1999 ในสมัยนายกรัฐมนตรีลียอแนล ฌ็อสแป็ง เขาเคยได้รับการเสนอชื่อเพื่อเป็นตัวแทนลงสมัครรับตำแหน่งประธานาธิบดีฝรั่งเศสของพรรคในปี ค.ศ. 2007 แต่พ่ายต่อเซกอแลน รัวยาล เมื่อเดือนพฤศจิกายน ค.ศ. 2006

เมื่อเดือนพฤษภาคม ค.ศ. 2011 สโทรส-กานถูกจับกุมตัวในนครนิวยอร์กและถูกแจ้งข้อหาล่วงละเมิดทางเพศต่อแม่บ้านซึ่งทำความสะอาดห้องชุดโรงแรมโซฟีเทล สโทรส-กานยังไม่ได้ให้การหรือแก้ต่าง แต่ปฏิเสธทุกข้อกล่าวหา ในภายหลังเขาถูกปล่อยตัวโดยวางเงินประกันตัว 1 ล้านดอลลาร์สหรัฐhttp://www.bloomberg.com/news/2011-05-19/strauss-kahn-granted-bail-pending-trial-in-hotel-maid-sexual-assault-case.html อัยการเขตนิวยอร์กถอนฟ้องในวันที่ 22 สิงหาคม พ.ศ. 2554 เนื่องจากความไม่น่าเชื่อถือของผู้ร้อง และหลักฐานทางกายภาพที่ยังไม่มีข้อสรุป และศาลเห็นพ้อง

 การกล่าวหาลวนลามทางเพศในนิวยอร์ก 
14 พฤษภาคม พ.ศ. 2554 แม่บ้านวัย 32 ปี ชื่อ นาฟิสซาตู ไดอัลโล (Nafissatou Diallo)Dominique Strauss-Kahn accuser gives first interview BBC News 25 July 2011 ที่โรงแรมนิวยอร์กโซฟิเทล กล่าวหาว่าสโทรส-กาน ได้ล่วงละเมิดทางเพศเธอหลังเธอเข้าไปในห้องชุดของเขา

สโทรส-กานถูกฟ้องอย่างเป็นทางการเมื่อวันที่ 18 พฤษภาคม และได้วางเงินประกัน 1 ล้านดอลล่าร์สหรัฐ และทัณฑ์บน 5 ล้านดอลล่าร์สหรัฐ ในวันรุ่งขึ้น เขาถูกสั่งให้ถูกจำกัดอยู่แต่ในอพาร์ตเมนต์ในนิวยอร์กภายใต้การควบคุม เขาถูกนำตัวมายังศาลเมื่อวันที่ 6 มิถุนายน พ.ศ. 2554 และแก้ต่างว่าตนไม่มีความผิด วันที่ 30 มิถุนายน นิวยอร์กไทมส์ รายงานว่า คดีดังกล่าวกำลังอยู่บน "ริมความล้มเหลว" เพราะปัญหาความน่าเชื่อถือของเหยื่อผู้กล่าวหา ผู้ซึ่ง ตามข้อมูลของแหล่งข่าวภายในกรมตำรวจนครนิวยอร์ก โกหกเจ้าหน้าที่ตำรวจครั้งแล้วครั้งเล่าตั้งแต่ให้การครั้งแรก ตามข้อมูลของอัยการ ผู้กล่าวหายอมรับว่าเธอโกหกต่อคณะลูกขุนใหญ่เกี่ยวกับเหตุการณ์แวดล้อมเหตุลวนลาม สโทรส-กานถูกปล่อยจากการกักตัวในบ้านเมื่อวันที่ 1 กรกฎาคม   

หลังสิ้นสุดการสอบสวนอันกินเวลานาน อัยการยื่นคำร้องถอนฟ้องทุกข้อกล่าวหาต่อสโทรส-กาน โดยระบุว่า ไม่อาจเชื่อได้ว่าความผิดของสโทรส-กาน นอกเหนือไปจากข้อสงสัยที่มีเหตุผล จากประเด็นจริงจังในความน่าเชื่อถือของผู้ร้อง และหลักฐานกายภาพที่ไม่มีข้อสรุป และดังนั้น จึงไม่อาจร้องขอให้คณะลูกขุนเชื่อได้ คำร้องดังกล่าวได้รับการอนุมัติเมื่อวันที่ 23 สิงหาคม พ.ศ. 2554http://latimesblogs.latimes.com/nationnow/2011/08/all-charges-dropped-in-strauss-kahn-case.html
# เครื่องนับไกเกอร์–มึลเลอร์
เครื่องนับไกเกอร์–มึลเลอร์  หรือ เครื่องนับไกเกอร์  เป็นเครื่องมือวัดชนิดหนึ่งประกอบด้วยกระบอกรับรังสี และมิเตอร์ที่มีหน้าปัดบอกปริมาณรังสีได้
ลักษณะของไกเกอร์ประกอบด้วยกระบอกซึ่งบรรจุก๊าซอาร์กอนไว้ เมื่อนำไปวางไว้ในบริเวณที่มีการแผ่รังสี รังสีจะผ่านเข้าทางช่องด้านหน้าของกระบอก กระทบกับอะตอมของอาร์กอน ทำให้อิเล็กตรอนของอาร์กอนหลุดออกไป กลายเป็น Ar+ ก่อให้เกิดความต่างศักย์ระหว่าง Ar+ กับ e- ในหลอด ซึ่งจะแปลงค่าความต่างศักย์ออกมาเป็นตัวเลขบนหน้าปัด ค่าที่ได้นี้จะมากหรือน้อยก็ขึ้นอยู่กับชนิดของรังสี และความเข้มข้นของรังสีที่จะทำให้ Ar กลายเป็น Ar+ ได้มากหรือน้อย

แหล่งข้อมูลอื่น

 เคาน์เตอร์ไกเกอร์ทำงานอย่างไร
# ออปอแล
ออปอแล  หรือ อ็อพเพิล์น  เป็นเมืองทางตอนใต้ของประเทศโปแลนด์ บนฝั่งแม่น้ำโอเดอร์ เป็นเมืองหลักของจังหวัดชื่อเดียวกัน มีประชากร 125,992 คน (มิถุนายน ค.ศ. 2009) เป็นชุมทางรถไฟและเมืองท่าริมแม่น้ำ ผลิตปูนซีเมนต์ มีอุตสาหกรรมหล่อเหล็ก อยู่ใต้การปกครองของอาณาจักรโบฮีเมีย ใน ค.ศ. 1327 และอาณาจักรปรัสเซีย ใน ค.ศ. 1742 ระหว่างสงครามโลกครั้งที่ 2 สหภาพโซเวียตเข้ายึดครองในเดือนมกราคม ค.ศ. 1945 และเป็นของโปแลนด์ภายใต้การประชุมที่เมืองพ็อทซ์ดัมในปีเดียวกัน
# รถไฟใต้ดินมาดริด
ระบบการคมนาคมโดยรถไฟใต้ดินกรุงมาดริด  ประเทศสเปน ได้เริ่มเปิดให้บริการเป็นครั้งแรกเมื่อวันที่ 17 มีนาคม ค.ศ. 1919 ในรัชสมัยของพระเจ้าอัลฟอนโซที่ 13 ทางรถไฟสายแรกนั้นเป็นสายระหว่างสถานีกัวโตรกามิโนส (Cuatro Caminos) กับสถานีโซล (Sol) ในขณะนั้นมีสถานีอีกสถานีหนึ่งระหว่างสองสถานีนี้คือ สถานีชัมเบรี (Chamberí) แต่ปัจจุบันสถานีนี้ได้เลิกให้บริการและเปลี่ยนสภาพมาเป็นพิพิธภัณฑ์เมื่อวันที่ 25 มีนาคม ค.ศ. 2008)

ตั้งแต่วันที่ 28 มีนาคม ค.ศ. 2011 ระบบรถไฟใต้ดินมาดริดประกอบด้วย 12 เส้นทางเดินรถไฟใต้ดิน และ 1 สายเชื่อม (ระหว่างสถานีโอเปรากับสถานีปรินซิเปปิโอ) สถานีให้บริการทั้งหมด 288 สถานี ด้วยเส้นทางเดินรถรวม 293 กิโลเมตร ทำให้นับได้ว่ามีระยะทางรวมเป็นอันดับที่สองของสหภาพยุโรป และอันดับที่แปดของโลกรองจากเซี่ยงไฮ้ ลอนดอน นิวยอร์ก โตเกียว โซล มอสโก และปักกิ่งตามลำดับ

 รายชื่อเส้นทางเดินรถไฟใต้ดินมาดริด 
20px|สาย 1: ปินาร์เดลชามาร์ติน – บัลเดการ์โรส
20px|สาย 2: ลัสโรซัส – กัวโตรกามิโนส
20px|สาย 3: บิยาเบร์เดอัลโต – มองโกลอา
20px|สาย 4: อาร์เกวเยส – ปินาร์เดลชามาร์ติน
20px|สาย 5: อาลาเมดาเดโอซูนา – กาซาเดกัมโป
20px|สาย 6: ซีร์กูลาร์ (วงกลม)
20px|สาย 7: โอสปิตัลเดลเอนาเรส – เอสตาดิโอเมโตรโปลิตาโน – ปิติส
20px|สาย 8: นูเอโบสมินิสเตริโอส – อาเอโรปูเอร์โตเตกัวโตร
20px|สาย 9: ปาโก เด ลูซิอา – ปูเอร์ตาเดอาร์กันดา – อาร์กันดาเดลเรย์
20px|สาย 10: โอสปิตัลอินฟันตาโซฟิอา – เตรสโอลิโบส – ปูเอร์ตาเดลซูร์
20px|สาย 11: ปลาซาเอลิปติกา – ลาฟอร์ตูนา
20px|สาย 12: เมโตรซูร์ (วงกลม)
20px|Ramal: โอเปรา – ปรินซิเปปิโอ

ข้อสังเกต ในแต่ละเส้นทางการเดินรถจะมีการใช้สีที่ไม่ซ้ำกันเลย ดังนั้น ชาวมาดริดมักจะเรียกชื่อสีหรือหมายเลขของสายรถไฟใต้ดินแทนการกล่าวถึงชื่อเต็มของสายรถไฟใต้ดินนั้น ๆ เพื่อบอกเส้นทางการเดินรถให้สะดวกและง่ายต่อการเข้าใจ

แผนที่รถไฟใต้ดิน
แผนที่เส้นทางเดินรถไฟใต้ดินมาดริดในแต่ละปีนั้นจะมีการปรับปรุงข้อมูลให้ทันสมัยอยู่เสมอ เราสามารถขอแผนที่กับเจ้าหน้าที่ที่ทำการรถไฟใต้ดินทุกสถานีได้โดยไม่เสียใช้จ่ายใด ๆ (ในส่วนที่เป็นห้องกระจกที่มีเจ้าหน้าที่รอให้บริการสอบถามข้อมูล) 

800pxแผนที่เส้นทางเดินรถไฟใต้ดินมาดริด เดือนตุลาคม ค.ศ. 2010

ตั๋วรถไฟใต้ดิน
สามารถซื้อได้ที่เครื่องขายตั๋วในทุกสถานี ประเภทของตั๋วมีทั้งแบบเที่ยวเดียว สิบเที่ยว ตั๋ววัน และตั๋วสนามบิน การชำระเงินทำได้โดยใช้เหรียญ ธนบัตร และบัตรเครดิต สกุลเงินที่ใช้คือยูโร ส่วนราคาของตั๋วจะมีการปรับเปลี่ยนราคาแตกต่างกันออกไปในแต่ละปี ซึ่งทั้งนี้จะมีการแจ้งเตือนล่วงหน้าก่อนเสมอ
# รายชื่อตอนในร็อคซ่าส์ใสหัวใจเกินร้อย!
นี่คือ รายชื่อบทของร็อคซ่าส์ใสหัวใจเกินร้อย!

 รายชื่อ 

 เล่ม 1 

 เล่ม 2 

 เล่ม 3
# นาร์วา
นาร์วา (, ; ; ,) เป็นเทศบาลและนครในประเทศเอสโตเนีย ตั้งอยู่ในเทศมณฑลอีดา-วีรู ตรงจุดตะวันออกสุดของประเทศที่ริมฝั่งตะวันตกของแม่น้ำนาร์วา ซึ่งเป็นชายแดนเอสโตเนีย–รัสเซีย นาร์วาเป็นเมืองที่ใหญ่เป็นอันดับ 3 ของประเทศ (เป็นรองเพียงทาลลินน์ เมืองหลวง และตาร์ตู) โดยมีประชากร 53,360 คน (ณ ค.ศ. 2024)

นาร์วาเกือบถูกทำลายจนไม่เหลือซากในช่วงสงครามโลกครั้งที่สองเมื่อ ค.ศ. 1944 ในสมัยโซเวียตเมื่อ ค.ศ. 1944–1991 ผู้อยู่อาศัยดั้งเดิมไม่ได้รับอนุญาตให้กลับไป และมีการนำเข้าแรงงานต่างด้าวจากรัสเซียโซเวียตและพื้นที่อื่น ๆ ของอดีตสหภาพโซเวียต ประชากรของเมืองนาร์วา ซึ่งร้อยละ 65 เป็นชาวเอสโตเนียตามการสำรวจสำมะโนประชากรใน ค.ศ. 1934 แต่ในช่วงครึ่งหลังของคริสต์ศตวรรษที่ 20 ประชากรส่วนใหญ่ในนครนี้ไม่ใช่ชาวเอสโตเนีย ตามข้อมูลล่าสุด พลเมืองร้อยละ 46.7 เป็นพลเมืองเอสโตเนีย ร้อยละ 36.3 เป็นพลเมืองรัสเซีย ส่วนอีกร้อยละ 15.3 สัญชาติไม่ชัดเจน

ประวัติ
การตั้งถิ่นฐานยุคแรก
ผู้คนเข้าตั้งถิ่นฐานในพื้นที่นี้เมื่อสหัสวรรษที่ 5 ถึง 4 ก่อน ค.ศ. ตามที่ปรากฎหลักฐานทางโบราณคดีของวัฒนธรรมนาร์วาที่นำชื่อมาจากแม่น้ำนาร์วา แหล่งโบราณคดีที่นาร์วาโยอาโอรู  ประกอบด้วยซากนิคมป้อมปราการที่เก่าแก่ที่สุดเท่าที่รู้จักในประเทศเอสโตเนีย ซึ่งมีอายุประมาณ 1,000 ปีก่อนคริสตกาล 

สมัยกลาง

สมัยโซเวียต ค.ศ. 1944–1991
เมื่อช่วงสิ้นเดือนกรกฎาคม ค.ศ. 1944 พื้นที่นาร์วาถูกทำลายไปร้อยละ 98  หลังสงคราม อาคารส่วนใหญ่สามารถบูรณะได้เนื่องจากยังคงมีกำแพงบ้านอยู่ แต่ในช่วงต้นคริสต์ทศวรรษ 1950 ทางการโซเวียตตัดสินใจรื้อซากปรักหักพังเพื่อสร้างพื้นที่สำหรับสร้างอาคารอพาร์ตเมนต์ ทำให้เหลืออาคารในเมืองเก่าเพียง 3 แห่งเท่านั้น รวมถึงศาลากลางแบบบาโรก

หลังสงคราม พลเมืองดั้งเดิมไม่ได้รับอนุญาตให้กลับมา และนำเข้าแรงงานที่พูดภาษารัสเซีย ซึ่งอพยพมาจากส่วนอื่น ๆ ของสหภาพโซเวียตเพื่อเพิ่มประชากรในเมือง ทำให้เมืองที่เคยมีประชากรร้อยละ 65 เป็นชาวเอสโตเนียตามสำมะโนใน ค.ศ. 1934 กลายเป็นเมืองที่ประชากรส่วนใหญ่ไม่ใช่ชาวเอสโตเนีย เหตุผลหลักคือแผนที่จะสร้างโรงงานแปรรูปยูเรเนียมลับในตัวเมือง ซึ่งจะเปลี่ยนให้นาร์วาเป็นเมืองปิด
# ตเวียร์
ตเวียร์  เป็นเมืองศูนย์กลางการปกครองของแคว้นตเวียร์ ประเทศรัสเซีย มีประชากรราว 403,700 คน (ข้อมูลขั้นต้นใน ค.ศ. 2010) เมืองตเวียร์ตั้งอยู่ทางเหนือของกรุงมอสโก บน 2 ฝั่งแม่น้ำวอลกา บนเส้นทางรถไฟสายมอสโก-เซนต์ปีเตอส์เบิร์ก เป็นเมืองเก่าแก่ตั้งแต่คริสต์ศตวรรษที่ 12

เป็นส่วนหนึ่งของรัฐวลาดีมีร์ซุชดัลมาตั้งแต่ต้นคริสต์ศตวรรษที่ 13 และเป็นเมืองหลวงของรัฐตเวียร์ในตอนกลางคริสต์ศตวรรษที่ 13 จนใน ค.ศ. 1485 ถูกมอสโกยึดครอง ในสงครามโลกครั้งที่ 2 เยอรมนีเข้ายึดครองในช่วงสั้น ๆ ใน ค.ศ. 1941
# ฟ็อกซ์คอนน์
ฟ็อกซ์คอนน์อินเตอร์เนชั่นแนลโฮลดิงส์  เป็นบริษัทในเครือของ หองไห่พรีซีชันอินดัสทรี จำกัด  บริษัทสัญชาติไต้หวันที่เป็นผู้ผลิตอุปกรณ์อิเล็กทรอนิกส์รายใหญ่ที่สุดในโลกStrikes end at two Chinese automotive suppliers reuters.com, Thu Jul 22, 2010 10:24am EDT
TABLE 3. The CIRCUITS ASSEMBLY Top 50 EMS Companies, 2009 circuitsassembly.com และเป็นผู้ผลิตแผ่นวงจรพิมพ์รายใหญ่ และมีแผนการเข้าซื้อหน่วยธุรกิจการผลิตจอแอลซีดีของฮิตาชิในประเทศญี่ปุ่นFoxconn to invest $1.2 billion in Hitachi LCD unit peopledaily.com.cn, December 28, 2010

บริษัทหองไห่พรีซีชันอินดัสทรีก่อตั้งขึ้นในไต้หวันในปี พ.ศ. 2517 เดิมเป็นผู้ผลิตหัวต่ออุปกรณ์อิเล็กทรอนิกส์สำหรับเครื่องคอมพิวเตอร์ เช่นที่พบในเครื่องเล่นเกมอาตาริEverything Is Made by Foxconn in Future Evoked by Gou's Empire bloomberg.com, Sep 9, 2010 2:00 PM PT โดยใช้เครื่องหมายการค้า "ฟ็อกซ์คอนน์"  บริษัทได้ตั้งฐานการผลิตในจีนแผ่นดินใหญ่ ที่เมืองเซินเจิ้นตั้งแต่ปี พ.ศ. 2531 ปัจจุบันโรงงานแห่งนี้เป็นโรงงานขนาดใหญ่ที่สุด มีคนงานระหว่าง 300,000Firm shaken by suicides latimes.com, May 26, 2010 ถึง 450,000 คน ปัจจุบันมีโรงงานอยู่ในสาธารณรัฐประชาชนจีน สาธารณรัฐเช็ก สโลวาเกีย โปแลนด์ อินเดีย เม็กซิโก และบราซิล  โดยเป็นผู้ส่งออกรายใหญ่ที่สุดของจีน และรายใหญ่อันดับสองของสาธารณรัฐเช็ก

ฟ็อกซ์คอนน์ เป็นผู้รับช่วงผลิตไอโฟนThe Forbidden City of Terry Gou, The Wall Street Journal, 11 August 2007 ไอพอด ไอแพดApple Adding More iPad Production Lines To Meet Holiday And 2011 Demand  sfgate.com, Tuesday, November 23, 2010 ให้กับแอปเปิล เป็นผู้ผลิตแอมะซอน คินเดิลให้กับแอมะซอน.คอมKindle screen maker will increase capacity to meet demand , Computer World, July 28, 2010

ในช่วงที่ผ่านมาชื่อของ Foxconn ผู้ผลิตอุปกรณ์อิเล็กทรอนิกส์รายใหญ่ของโลกจากไต้หวัน ถูกพูดถึงอย่างมากในวงการยานยนต์ หลังจากมีข่าวออกมาว่า พวกเขากำลังจะทำตลาดรถยนต์ไฟฟ้าและประกาศจับมือกับปตท. ตั้งโรงงานผลิตรถยนต์ไฟฟ้าในไทยภายในปี 2022

ล่าสุดสื่อยานยนต์จากต่างประเทศ ได้มีการเผยภาพหลุดของรถยนต์ไฟฟ้าจาก Foxconn ออกมา ซึ่งคาดว่าจะเป็นรถที่จะเปิดตัวอย่างเป็นทางการในเดือนตุลาคมนี้
# ชาญ บัวบังศร
ร้อยโท ชาญ บัวบังศร หรือ ชาญชัย บัวบังศร (7 กุมภาพันธ์ พ.ศ. 2477 – 31 มีนาคม พ.ศ. 2555) ศิลปินแห่งชาติ สาขาศิลปะการแสดง

 ประวัติ 
ชาญชัย บัวบังศร เกิดเมื่อวันที่ 7 กุมภาพันธ์ พ.ศ. 2477 ที่จังหวัดพระนคร จบการศึกษาระดับมัธยมศึกษาปีที่ 6 จากโรงเรียนศรีบุณยานนท์ จังหวัดนนทบุรี 

เริ่มรับราชการเป็นทหารม้าอยู่ที่จังหวัดสระบุรี ต่อมาได้ลาออกจากราชการมาทำงานอยู่ในคณะละครเร่  ได้ศึกษาหาความรู้ทางด้านดนตรีจนสามารถเล่นเครื่องดนตรีได้หลายชนิด ได้แก่ แอคคอร์เดียน, เปียโน, กีตาร์, กีตาร์ฮาวาย และมีความสามารถทางด้านการประพันธ์และเรียบเรียงเพลง เป็นผู้สร้างประวัติศาสตร์ให้กับวงการเพลงลูกทุ่งและเพลงลูกกรุง โดยการนำแอคคอร์เดียนเข้ามาใช้ในเพลงลูกทุ่งเป็นคนแรกจนเป็นเอกลักษณ์ของเพลงลูกทุ่งที่ขาดไม่ได้ตราบจนปัจจุบัน อีกทั้งยังเป็นผู้นำสุดยอดนักร้องในแนวลูกกรุงและลูกทุ่งมาร้องคู่กัน เช่น สุเทพ วงศ์กำแหง และ ผ่องศรี วรนุช โดยมีเพลงที่ได้รับความนิยมและรู้จักเป็นอย่างดี คือ กระท่อมไพรวัลย์, โปรดเถิดดวงใจ, ฝนเดือนหก เป็นต้น  จนได้ชื่อว่าเป็นผู้ประพันธ์เพลงร้องคู่และเพลงร้องแก้ที่มากที่สุดF.M. 92.25 Mhz รายการฉันรักวันหยุด โดย จิตรกร บุษบา: 21 พฤษภาคม พ.ศ. 2554 ด้านชีวิตครอบครัว สมรสกับนางเอมอร บัวบังศร

ในปี พ.ศ. 2550 ได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง เพลงลูกกรุง 

 ถึงแก่อนิจกรรม 
ต่อมา ร.ท.ชาญ บัวบังศร เข้ารับการรักษาตัวที่โรงพยาบาลพระนั่งเกล้า จังหวัดนนทบุรี ด้วยอาการเส้นเลือดในสมองตีบนักแต่งเพลง “กระท่อมไพรวัลย์” ป่วยเส้นเลือดสมองตีบ วอนผู้ใจบุญช่วยเหลือ! จากผู้จัดการออนไลน์ และถึงแก่กรรมด้วยวัย 78 ปี ที่โรงพยาบาลฉะเชิงเทรา หลังจากการเข้ารับรักษาอาการเจ็บป่วยได้ 2 ปี ในวันที่ 31 มีนาคม พ.ศ. 2555

 เครื่องราชอิสริยาภรณ์ 
  ราชกิจจานุเบกษา,ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ เนื่องในโอกาสพระราชพิธีเฉลิมพระชนมพรรษา ประจำปี ๒๕๕๑เลม ๑๒๖ ตอนที่ ๒ ข ๒๕ กุมภาพันธ์ ๒๕๕๒ หน้า ๑๒๒
# ปอลิสเซีย
ปอลิสเซีย (;) เป็นที่ลุ่มชื้นแฉะขนาดใหญ่ มีพรรณไม้ขึ้นหนาแน่น พื้นที่ส่วนใหญ่ไม่มีประชากรอยู่อาศัย อยู่ทางตะวันตกเฉียงเหนือของประเทศยูเครนและทางตอนใต้ของประเทศเบลารุส บนสองฝั่งแม่น้ำปรือปิยัจ มีความยาวจากทางเหนือไปใต้ราว 225 กิโลเมตร และจากตะวันตกไปตะวันออกราว 485 กิโลเมตร รู้จักในอีกชื่อว่า ที่ลุ่มชื้นแฉะปรือปิยัจ (Pripyat Marshes) ตามชื่อแม่น้ำ หรือ ที่ลุ่มชื้นแฉะปินสก์ (Pinsk Marshes) ตามชื่อเมืองปินสก์ในเบลารุส

โครงการสูบน้ำออกจากที่ลุ่มตั้งแต่ทศวรรษ 1870 ทำให้มีพื้นที่เพื่อการเกษตรเพิ่มขึ้น เคยเป็นเส้นเขตแดนธรรมชาติระหว่างโปแลนด์กับสหภาพโซเวียต ซึ่งมีผลต่อการวางยุทธศาสตร์ในการเดินทัพและการอพยพประชากรนานหลายศตวรรษ
# เกาเกา
เกาเกา  เป็นหมีแพนด้ายักษ์ เพศผู้ในสวนสัตว์ซานดิเอโก (San Diego Zoo) 

 ประวัติ 
เกาเกาเกิดในป่าของประเทศจีนในประมาณปีพ.ศ. 2535 และจากนั้นถูกส่งตัวไปยัง Fengtongzhai Nature Reserve ในปีพ.ศ. 2536

ในปีพ.ศ. 2537 เกาเกาจะได้ถูกส่งตัวไปยังป่าแต่เนื่องจากความยุ่งยากวุ่นวาย มันจึงถูกส่งตัวไปยังศูนย์อนุรักษ์แพนด้าอู่หลง (Wolong Panda Conservation Center) ในปีพ.ศ. 2545 

เกาเกามาถึงสวนสัตว์ซานดิเอโก ในเดือนมกราคม พ.ศ. 2546 แทนที่ซือซือ เพื่อเป็นเพื่อนกับไป๋ยหวินShi Shi had been sent back to China.
# เมษายน พ.ศ. 2554
เมษายน พ.ศ. 2554 เป็นเดือนที่ 4 ของปี พ.ศ. 2554 วันแรกของเดือนเป็นวันศุกร์ วันสุดท้ายของเดือนเป็นวันเสาร์

 สถานีย่อย:เหตุการณ์ปัจจุบัน
# แม่น้ำปรือปิยัจ
thumb|แม่น้ำปรือปิยัจที่ปอลิสเซีย
thumb|400px|right|แผนที่แม่น้ำปรือปิยัจอีกแบบ
แม่น้ำปรือปิยัจ (;) เป็นแม่น้ำในยุโรปตะวันออก มีความยาวราว  ไหลไปทางตะวันออกผ่านประเทศยูเครน เบลารุส และกลับมายูเครนอีกครั้ง ไหลลงสู่แม่น้ำนีเปอร์
# ระบบเวลาจริง
ระบบเวลาจริง ในทางวิทยาการคอมพิวเตอร์ หมายถึง การศึกษาเกี่ยวกับระบบฮาร์ดแวร์และซอฟต์แวร์ที่มีเงื่อนไขด้าน "เวลาจริง" เข้ามาเกี่ยวข้อง โปรแกรมในระบบเวลาจริงจะต้องประมวลผลภายในระยะเวลาที่กำหนดไว้อย่างชัดเจน ขณะที่ระบบที่ไม่ใช่ระบบเวลาจริงจะไม่มีเรื่องเส้นตายเข้ามาเกี่ยวข้อง สำหรับซอฟต์แวร์ระบบเวลาจริงนั้นจำเป็นจะต้องใช้ระบบปฏิบัติการเวลาจริง และโปรแกรมภาษาแบบซิงโครนัส เพื่อจะได้มีเฟรมเวิร์คให้สามารถพัฒนาซอฟต์แวร์ระบบเวลาจริงได้

อาจมองได้ว่า ระบบเวลาจริง คือระบบที่แอปพลิเคชันทำงานภายใต้เงื่อนไขวิกฤตของภารกิจ ตัวอย่างของระบบเวลาจริง เช่น เบรกแบบไม่ล็อก โดนเงื่อนไขด้านเวลาจริงของระบบนี้คือ ระบบจะต้องปล่อยเบรกเพื่อป้องกันไม่ให้ล้อเกิดการล็อกและต้องอยู่ในเวลาที่กำหนดด้วย อาจกล่าวได้ว่า ระบบเวลาจริงจะทำงานล้มเหลว หากว่าไม่สามารถทำงานที่ได้รับมอบหมายได้ทันเส้นตาย ดังนั้น ในระบบเวลาจริงนั้น เส้นตายมีความสำคัญมาก โดยไม่สนใจว่าระบบจะมีโหลดมากน้อยเพียงใด
# สปอระดีส
หมู่เกาะสปอระดีส  เป็นหมู่เกาะนอกชายฝั่งตะวันออกของประเทศกรีซ ทางตะวันออกเฉียงเหนือของเกาะยูบีอา"Skyros - Britannica Concise" (description), Britannica Concise, 2006, webpage: EB-Skyros notes "including Skiathos, Skopelos, Skyros, and Alonnisos." ในทะเลอีเจียน ประกอบด้วยเกาะ 24 เกาะ เป็นเกาะที่ไม่มีคนอาศัยอย่างถาวร 4 เกาะ คือเกาะอโลนิสซอส เกาะสเกียทอส เกาะสโกเพลอส และเกาะสไกรอส
# เกาะยูบีอา
ยูบีอา หรือ เอเวีย (, เอว-บอย-อา) เป็นเกาะที่มีขนาดใหญ่ที่สุดเป็นอันดับสองในกรีซ (เป็นรองเพียงแค่เกาะครีต) มีช่องแคบเล็กๆ ชื่อ ช่องแคบยูริปัส (Euripus) กั้นอยู่ระหว่างเกาะยูบีอากับแผ่นดินใหญ่ของกรีซ ตัวเกาะยาวประมาณ  และส่วนกว้างที่สุดมีระยะทาง  สภาพภูมิประเทศของเกาะเป็นแนวเขายาว พาดจากตะวันตกเฉียงเหนือไปตะวัออกเฉียงใต้ อันเป็นส่วนหนึ่งของแนวเขาที่เริ่มต้นจากทิศตะวันของเทสซาลี แล้วลงใต้ต่อเนื่องไปจนถึงเกาะอานดรอส (Andros), ตินอส (Tinos) และ มิโคนอส (Mykonos) เกาะยูบีอามียอดเขาที่สูงที่สุดคือ ยอดเขาดิรฟี (Dirfi) ที่ความสูง  ปัจจุบันเกาะยูบีอาเป็นส่วนหนึ่งของเขตปกครองยูบีอา ซึ่งรวมไปถึงเกาะสไกรอส และพื้นที่ส่วนหนึ่งของกรีซแผ่นดินใหญ่ 

ชื่อ ยูบีอา (Euboea) มาจากคำสมาสกรีกว่า εὖ แปลว่า ดีงาม, สูงส่ง และ βοῦς แปลว่า วัว

เรื่องตามตำนานปรัมปรา
ตำนานของเกาะส่วนหนึ่งมีที่มาจากการปะทุของภูเขาไปบนเกาะ ซึ่งถูกโยงไปถึงการต่อสู้ระหว่างไทแทน และอสูรดึกดำบรรพ์ ก่อนที่จะมีเทพโอลิมปัส โดยเฉพาะตามเค้าโครงเรื่องของ ไททาโนมาเคีย (มหาสงครามของเหล่าไทแทน) อันเล่าถึงการต่อสู้กันระหว่างพวกไทแทน และเฮคาตอนคีร์ (Hecatonchires - "อสูรร้อยมือ")

ประวัติศาสตร์
ในยุคโบราณเกาะยูบีอาได้รับการพาดพิงถึง ผ่านสองเมืองสำคัญบนเกาะ คือ แคลซิส กับ อีรีเทรีย (Eretria) ซึ่งโฮเมอร์ได้อ้างถึงในบัญชีรายชื่อเรือ หรือเนื้อหาในเล่มที่ 2 ของมหากาพย์อีเลียด ทั้งสองเมืองได้รับการตั้งรกรากโดยชาวไอโอเนียจากแอตติกา และต่อมาก็ขยายอาณานิคมต่อไปใน แมกนากรีเชีย และซิซิลี เช่น เรจิอัม และ คูไม (Cumae) จนไปถึงชายฝั่งของมาเกโดเนีย อาณานิคมเหล่านี้เปิดเส้นทางการค้าให้แก่กรีซ และมีบทบาทสำคัญในการขยายอารยธรรมตะวันตก เช่น การใช้หน่วยชั่งตวงวัดของยูบีอาตามเมืองของชาวไอโอเนีย โดยเฉพาะอย่างยิ่งในเอเธนส์ จนกระทั่งสิ้นศตวรรษที่ 7 ก่อนค.ศ.

เมืองแคลซิส และอีรีเทรียเป็นเมืองคู่แข่งที่มีอำนาจสูสีกัน แต่เมื่อคราวอาณาจักรเปอร์เซียยกทัพมารุกรานกรีซครั้งแรก หลังจากยุทธการที่เทอร์มอพิลี และยุทธนาวีที่อาร์เตมิเซียม ทัพของเปอร์เซียก็สามารถเข้ายึดเอเธนส์ ยูบีอา และบีโอเชียไว้ได้
# สไกรอส
สไกรอส (, ; ,) เป็นเกาะใต้สุดในกลุ่มเกาะสปอระดีส ทางตอนกลางค่อนไปทางเหนือของทะเลอีเจียน ประเทศกรีซ เป็นเกาะใหญ่ที่สุดในหมู่เกาะ มีพื้นที่ 209 ตร.กม. และมีประชากรราว 3,000 คน (ค.ศ. 2003) ตามตำนานกรีก เกาะนี้เป็นสถานที่ซึ่งนักรบอะคิลลีสใช้หลบภัยและพระเจ้าเชซุสแห่งเอเธนส์ถูกปลงพระชนม์ ชาวเอเธนส์ได้ครอบครองเกาะนี้เมื่อประมาณ 475 ปีก่อนคริสต์ศักราช

เทศบาล
เทศบาลสไกรอสตั้งอยู่ในหน่วยภูมิภาค Euboea นอกจากตัวเกาะแล้ว เขตเทศบาลยังมีเกาะขนาดเล็ก Skyropoula ที่มีผู้อาศัย และกลุ่มเกาะขนาดเล็กกว่าที่ไม่มีผู้อาศัยอยู่ เทศบาลนี้มีพื้นที่ทั้งหมด 

ประชากร
 ปี ประชากร 1981
 2,757 1991
 2,901 2001
 2,602 2011
 2,994 2021
 3,052
# แผ่นดินไหวในเกาะชวา พ.ศ. 2554
แผ่นดินไหวในเกาะชวา พ.ศ. 2554 เป็นแผ่นดินไหวความรุนแรง 6.8 โมเมนต์แมกนิจูดซึ่งเกิดขึ้นเมื่อเวลา 20:06 UTC ของวันที่ 3 เมษายน โดยมีจุดศูนย์กลางอยู่ห่างจากเกาะคริสต์มาสไปทางตะวันออกเฉียงเหนือ 241 กิโลเมตร และอยู่ห่างจากกรุงจาการ์ตา ประเทศอินโดนีเซีย ไปทางตะวันออกเฉียงใต้ 412 กิโลเมตร มีรายงานว่าแรงสั่นสะเทือนสามารถรู้สึกได้ในประเทศเพื่อนบ้านบางประเทศ ในสิงคโปร์ มีรายงานว่าแผ่นดินไหวความรุนแรงระหว่าง 3-3.9 แมกนิจูดสามารถรู้สึกได้

หลังเหตุการณ์แผ่นดินไหว มีรายงานว่ามีผู้เสียชีวิตหนึ่งราย ถึงแม้ว่าจะมีรายงานความเสียหายที่เกิดขึ้นเพียงเล็กน้อยhttp://earthquake.usgs.gov/earthquakes/recenteqsww/Quakes/usc0002i9q.php แผ่นดินไหวดังกล่าวตามมาด้วยแรงสั่นสะเทือนอีกสองครั้ง ครั้งแรก มีความรุนแรง 6.0 แมกนิจูด ซึ่งเกิดขึ้นใกล้กับเกาะตาเลาด์ เมื่อวันที่ 5 เมษายน และอีกครั้งหนึ่ง ความรุนแรง 6.1 แมกนิจูด ซึ่งเกิดขึ้นเมื่อวันที่ 6 เมษายน